cyanic-selkie/wikianc huggingface dataset:
Barnum’s American Museum
Historia
pienoiskuva|vasen|Feejeen Merenneito. pienoiskuva|Ensimmäinen Barnum’s American Museum vuonna 1858. pienoiskuva|Toinen Barnum's American Museum massiivisen palon jälkeen vuonna 1868. Vuonna 1841 Barnum osti Scudder’s American Museumin vastapäätä St. Paulia, Broadwayn kulmasta Ann Streetiltä. Museo avattiin 1. tammikuuta 1842. Siihen kuului museo, luentosali, vahakabinetti, teatteri ja paikan vetonaulana toimi kummajaisnäytös. Kummajaisnäytöksessä oli muun muassa Feejeen Merenneito (muumioitunut apina johon oli liitetty kalan pyrstö), Chang ja Eng, jotka olivat siamilaisia kaksosia, sekä myös ajan hengen mukaan kääpiöitä ja jättiläisiä sekä intiaaneja, jotka lauloivat ja esittivät perinteisiä lauluja ja tansseja. John "Grizzly" Adamsin koulutettuja karhuja sekä esityksissä vaihtuvia taikureita, vatsastapuhujia ja blackface-esiintyjiä. Siihen kuului myös pieni eläintarha, jossa oli eksoottisia eläimiä sekä maitovalaita.
Tommy Suoraniemi
Suoraniemi oli mukana Ruotsin joukkueessa sen voittaessa olympiahopeaa Barcelonasta 1992. 23-vuotias Suoraniemi pelasi alkulohkossa yhden ottelun tehden neljä maalia Ruotsin 22–15-voittoon päättyneessä ottelussa Brasiliaa vastaan. Euroopan mestaruuden Suoraniemi voitti Ruotsin joukkueessa vuonna 1994. Seuratasolla Suoraniemi edusti ruotsalaista HK Drottia.
Barnum’s American Museum
Historia
Museo oli auki viisitoista tuntia päivässä, ja siellä saattoi käydä 15 000 kävijää päivässä. Sillä oli vuosien 1841–1865 välillä 38 miljoonaa asiakasta, jotka maksoivat 25 senttiä museoon pääsystä. Yhdysvaltojen väestö oli vuonna 1860 alle 32 miljoonaa.
Korkeusvertausjärjestelmä
Korkeusvertausjärjestelmä on yksiulotteinen, korkeussijainnin ilmaisemiseen käytettävä vertausjärjestelmä.
Korkeusvertausjärjestelmässä käytetään geopotentiaalilukuja ja/tai painovoimaan liittyviä korkeuksia (normaalikorkeus, ortometrinen korkeus tai dynaaminen korkeus). Esimerkki korkeusvertausjärjestelmästä on Euroopan korkeusvertausjärjestelmä (EVRS).
Barnum’s American Museum
Historia
Marraskuussa 1864 Yhdysvaltojen Etelävaltioiden Konfederaation Manhattanin armeija yritti polttaa museon, mutta ei onnistunut siinä. Se kuitenkin paloi 13. heinäkuuta 1865 maan tasalle tulipalossa, joka oli yksi suurimmista New Yorkissa siihen asti nähdyistä. Osa eläimistä pääsi pakenemaan ulos rakennuksesta, mutta osa joutui poliisien ampumiksi. Eläimiä jäi loukkuun häkkeihin palavassa rakennuksessa. Myös kaksi maitovalasta kuoli, kun niiden altaat alkoivat kiehua palon kuumuudessa. Myös useita palomiehiä kuoli palossa sekä karanneet eläimet aiheuttivat sekasortoa. Johnny Denham -nimisen palomiehen väitetään joutuneen tappamaan karanneen tiikerin kirveellään, kun se yritti hyökkätä hänen kimppuunsa tämän mennessä rakennukseen, josta pelasti 180-kiloisen naisen kantamalla hänet olkapäällään ulos. Barnum avasi uuden museon, mutta myös se paloi tulipalossa vuonna 1868. Tämän jälkeen Barum ryhtyi poliitikoksi ja perusti sirkuksen. Barnumin American Museum oli aikanaan yksi suosituimmista nähtävyyksistä.
Barnumin Museon tilalle Ann Streetille rakennettiin New York Herald sanomalehden uusi rakennus pian palon jälkeen.
Heinäkuussa 2000 virtuaalinen versio museosta avattiin internetiin, ja sitä tukee National Endowment for the Humanities.
Nähtävyyksiä
pienoiskuva|300px|Luentosali käytössä Barnumin American Museumissa vuonna 1853. Museo oli toiminnassa 25 vuoden ajan. Se oli kuuluisa nähtävyyksistään ja kummajaisistaan. Eräs heistä oli Kenraali Tom Thumb, 25 tuumaa (63,5 senttiä) pitkä kääpiö, joka oli niin kuuluisa, että Englannin kuningatar Victoria halusi nähdä hänen esityksensä kahdesti ja Abraham Lincoln henkilökohtaisesti onnitteli Thumbia hänen häissään. Mukana oli myös Fidžin Merenneito ja Josephine Boisdechene, jolla oli pitkä parta. Hänen partansa oli kasvanut jo kaksi senttiä pituutta, kun hän oli vasta kahdeksan vuotta vanha. Kummajaisnäyttelyssä oli myös William Henry Johnson, jolla oli erikoisen muotoinen pää. Hän oli yksi Barnumilla pisimpään esiintyneistä kummajaisista. Kummajaisnäyttelyssä olleiden siamilaisten kaksosten, Changin ja Engin, sanotaan olleen riitaisia keskenään.
Museossa oli myös teatteri, nimeltään ”Luentosali”.
Amanda Lindhout
thumb|200px|Amanda Lindhout Amanda Lindhout (s. 12. kesäkuuta 1981) on kanadalainen journalisti, joka työskenteli iranilaiselle Press TV-yhtiölle kirjeenvaihtajana Bagdadista. Lindhoutia pidettiin panttivankina Somaliassa 23. elokuuta 2008 alkaen 15 kuukauden ajan. Hänet vapautettiin 25. marraskuuta 2009.
Barnum’s American Museum
Nähtävyyksiä
Jossain vaiheessa Barnum oli huomannut, että ihmiset viipyivät liian pitkään hänen näyttelyissään ja hän huomautti heitä sanomalla This Way to the Egrees. (suom. Tätä-tietä pois) "Egress" oli toinen sana sanalle "Exit" englannin kielessä, ihmiset aina tottelivat Barnumia.
Viisikerroksinen rakennus oli toiminut myös kouluna. Lisäksi museossa oli erilaisia näyttelyitä, joissa oli muun muassa täytettyjä eläimiä ja historiallisia maalauksia. Shakespearen näytelmiä esitettiin yleensä "Luentosalissa".
Amanda Lindhout
Ura
Amanda Lindhout toimi ennen sieppaamistaan freelancetoimittajana televisiossa ja lehdissä. Irakissa hän työskenteli kirjeenvaihtajana Iranilaiselle englanninkieliselle televisiokanavalle Press TV:lle. Lisäksi hän on kiertänyt eri Afrikan maissa tehden juttuja ranskalaisille tv-yhtiöille. Hän oli hyvin kokenut kriisialueiden toimittaja.
Sieppaus
Lindhout siepattiin 23. elokuuta 2008 hänen ollessaan matkalla Hawa Abdin pakolaisleiriin Afgooyeen. Al Jazeera julkaisi 17. syyskuuta 2008 videon jolla esiintyi siepattu Lindhout ja toinen siepattu, Nigel Brennan. Videolla Lindhout on asemiesten ympäröimä ja hunnutettu. 13. lokakuuta sieppaajat vaativat 2,5 miljoonaa dollaria lunnaina uhaten tappaa Lindhoutin 15 päivän kuluttua.
Wichita Falls
Wichita Falls on kaupunki Texasin osavaltiossa Yhdysvalloissa. Se on osa Wichita Fallsin suurkaupunkialuetta. Kaupungin väkiluku oli vuoden väestönlaskennassa 104 553. Wichita Falls kuuluu Wichitan piirikuntaan.
Pacific Jazz Records
Pacific Jazz Records oli Los Angelesissa toiminut levy-yhtiö, joka tunnettiin ehkä parhaiten cool jazzista tai West Coast -jazzista. Sen perustivat tuottaja Richard Bock sekä rumpali Roy Harte vuonna 1952. Harte oli myös toinen Nocturne Recordsin perustajista vuonna 1954, toisen ollessa jazzbasisti Harry Babasin.
Pacific Jazz Recordsille äänittäneitä muusikkoja olivat muun muassa Chet Baker, Paul Desmond, Gery Mulligan, Joe Pass, Gerald Wilson, The Crusaders, Don Ellis, Clare Fischer, Jim Hall, Groove Holmes, Les McCann, West Montgomery ja Art Pepper.
Pacific Jazz Records muutti nimensä muotoon World Pacific Records ja lopulta muotoon World Pacific vuoden 1957 syksyllä. Liberty Records osti levy-yhtiöt toukokuussa 1965, mutta ne pysyivät silti autonomisina levy-yhtiöinä jonkin aikaa: vain mainostus ja tuotanto yhdistettiin. Transamerica Corporation osti puolestaan Liberty Recordsin vuoden 1968 kesällä, jolloin emo-yhtiöstä tuli Liberty/U.A. INC. kunnes Liberty Records lopetti vuonna 1971.
Psykoosi
Psykoosi on tila, jossa henkilön todellisuudentaju hämärtyy ja vääristyy, jonka vuoksi hänellä on huomattavia vaikeuksia erottaa tosi epätodesta. Aistiharhat, oudot tunnekokemukset tai harhaluulot vääristävät todellisuutta ja saattavat aiheuttaa ongelmia ihmissuhteissa. Psykoosia sairastavilla on myös muita oireita, kuten pelkoja, ahdistusta, masennusta ja unettomuutta. Psykoottinen häiriö ei välttämättä vaikuta kaikkeen psyykkiseen toimintaan, joten joillakin elämän alueilla henkilö voi suoriutua normaalilla tavalla. Sigmund Freudin teorian mukaan psykoosi on psyyken reaktio tilanteeseen, jossa ihminen ajattelee, ettei hän voi saavuttaa onnea.
Kolmella prosentilla suomalaisista esiintyy elämänsä aikana vähintään yksi psykoosijakso. Noin puolet psykooseista tapahtuu jostain mielenterveyden häiriöstä kärsiville ihmisille.
Psykoosiin usein liittyvät oudot ja usein pelottavat kokemukset voivat johtaa siihen, että henkilön kyky ilmaista tunteitaan heikkenee, hän vetäytyy ihmissuhteista tai eristäytyy omaan sisäiseen maailmaansa. Joskus, mutta harvoin, psykoottiset oireet aiheuttavat aggressiivista tai impulsiivista käyttäytymistä.
Quindío
Quindío on yksi Kolumbian 32 departementista. Sen pääkaupunki on Armenia, pinta-ala 1 845 km² ja asukasluku vuonna 2009 oli noin 546 566.
Psykoosi
Psykoosiin liittyvät elimelliset muutokset
Viime aikoina on alettu tiedostamaan yhä paremmin, että psykoosisairaudet liittyvät usein hermoston kehityksellisiin häiriöihin, joita pääsee syntymään, jos aivoihin kohdistuu liikaa altistavia tekijöitä niiden varhaisessa kehitysvaiheessa. Etenkin aivokuoren ja hippokampuksen N-metyyli-D-aspartaattireseptoreita sisältävät parvalbumiinipitoiset välineuronit eli PVI:t tulehtuvat herkästi ja ovat alttiita saamaan oksidatiivisen stressin aiheuttamia vaurioita esimerkiksi raskauden aikana ja murrosiässä. Kyseiset vauriot lisäävät NMDA-reseptoreiden vajaatoiminnan ja välineuronien toimintahäiriöiden riskiä, mikä aiheuttaa psykoosioireita.
Psykoosin aikana esiintyy poikkeuksellisen korkeita veren kortisolipitoisuuksia.
Syitä
Psykoottisia oireita ja kokemuksia ilmenee skitsofrenian ohella monissa muissakin psykiatrisissa sairauksissa ja ongelmissa. Mielialapsykoosien sairaudenkuvaa hallitsee mania tai masennus, jolloin psykoottiset oireet ovat lyhytkestoisempia ja usein ohimeneviä. Lapsuuden ja nuoruusiän psykoosit saatetaan sekoittaa autismin tai Aspergerin oireisiin. Lyhyet psykoosit voivat olla myös osana dissosiatiivisia häiriöitä ja psykoosien sekä varsinkin skitsofrenian erotusdiagnostiikassa onkin otettava huomioon erilaiset dissosiatiiviset häiriöt erityisesti dissosiatiivinen identiteettihäiriö, joissa on merkittäviä päällekkäisiä oireita psykoosisairauksien kanssa, mutta kuitenkin selkeästi poikkeava kokonaistaudinkuva.
Päihteiden käyttö, päihteistä tai lääkkeistä vieroittautuminen, synnytys, voimakas stressi tai traumaattinen tapahtuma voivat aiheuttaa reaktiivisen eli lyhytkestoisen psykoosin. Reaktiivinen psykoosi kestää normaalisti yhdestä vuorokaudesta yhteen kuukauteen, mutta sen kesto saattaa venyä jopa muutamaan kuukauteen, jos sitä lääkitään psykoosilääkkeellä.
Yli kuukauden kestävää psykoosia kutsutaan pitkäkestoiseksi tai toiminnallisieksi psykoosiksi. Toiminnallisen psykoosialttiuden ajatellaan syntyvän biologisesti syntyneen alttiuden ja stressin yhteisvaikutuksesta (stressi-haavoittuvuusmalli). Myös toiminnallisen psykoosin puhkeamiseen liittyy usein altistavia häiriötekijöitä ja haitallisia elämäntilanteen muutoksia.
Käytössä oleva ICD-10-tautiluokitus erottelee vielä selkeästi orgaaniset ja toiminnalliset psykoosit, mutta tulevaisuudessa tällainen jako saattaa poistua tarpeettomana. Aiemmin orgaanisia ja toiminnallisia psykooseja pidettiin syntytavoiltaan täysin erilaisina, mutta uuden tiedon karttuessa erot eivät näytäkään olevan niin selviä. Toiminnallisia psykooseja sairastavien aivotoiminnassa näyttää olevan selvää poikkeavuutta verrattuna terveisiin ihmisiin. Nykytietämyksen valossa uskotaan myös, että esimerkiksi skitsofreniaan liittyy varhainen keskushermoston kehityksen häiriö, joka altistaa sairauden puhkeamiselle.
Diagnosointi
Suomessa käytettävässä ICD-10-tautiluokituksessa on määritelty diagnostiset kriteerit eri syistä johtuvalle psykoottiselle oireilulle.
Oireet
Psykoosin oireita ovat:
Nocturne Records
Nocturne Records oli yhdysvaltalainen jazzmusiikin levy-yhtiö, jonka rumpali Roy Harte ja basisti Harry Babasin perustivat vuonna 1954. Hollywoodissa, Kaliforniassa toiminut Nocturne Records keskittyi West Coast -jazziin.
Tähtitieteellinen vertausjärjestelmä
tähtitieteellinen vertausjärjestelmä on kolmiulotteinen vertausjärjestelmä, jonka asento on sidottu ekstragalaktisiin radiolähteisiin ja joka ei siten osallistu Maan pyörimisliikkeeseen.
Psykoosi
Ennakko-oireet
Jotkut psykooseista puhkeavat äkillisesti, kun taas toisten puhkeamista voi edeltää jopa vuosia kestävä ennakoiva vaihe ennen varsinaisten psykoottisten oireiden ilmaantumista. Ennakoivat oireet ovat hyvin yksilöllisiä, mutta tavallisimpia ovat:
Tähtitieteellinen vertausjärjestelmä
Ekstragalaktiset radiolähteet ovat kvasaareita eli aktiivisten galaksien ytimiä. Ekstragalaktinen tarkoittaa Linnunradan ulkopuolista. Tähtitieteellistä vertausjärjestelmää käytetään tähtitieteellisten kohteiden paikkojen ilmoittamiseen ja satelliittien ratojen laskemiseen. Yhteys Maahan kiinnitettyyn Kansainväliseen terrestriseen vertausjärjestelmään saadaan Maan asentoparametrien (EOP, Earth Orientation Parameters) välityksellä.
Psykoosi
Ennakko-oireet
Ennakko-oireiden tunnistamisesta on hyötyä etenkin uusiutuvissa psykooseissa, jolloin henkilö voi oppia tunnistamaan ne oireet, jotka ennakoivat psykoottisia oireita. Näin henkilö voi hakea oloonsa apua ennen kuin sairauden vaihe pahenee psykoosiin. Psykoosia sairastamattomien ei ole syytä kiinnittää tällaisin ennakko-oireisiin liiaksi huomiota, koska oireet ovat ajoittain hyvin tavallisia jokaiselle.
Tähtitieteellinen vertausjärjestelmä
Kansainvälinen tähtitieteellinen vertausjärjestelmä ICRS (International Celestial Reference System) on määritelty Kansainvälisen tähtitieteellisen unionin (IAU, International Astronomical Union) päätöslauselmassa vuodelta 1997. Sen origona on aurinkokunnan massakeskipiste ja sen orientointi on määritetty ekstragalaktisten radiolähteiden (kvasaarien) suhteen. Origona voidaan käyttää myös Maan massakeskipistettä, mikäli tarkoituksena on kuvata esimerkiksi Maata kiertävien satelliittien ratoja.
Psykoosi
Ennakko-oireet
== Esimerkkejä psykoottistasoisesta häiriöistä ==
F20 Skitsofrenia
Skitsofreenisille häiriöille ovat tyypillisiä syvät ajattelun ja havaintokyvyn vääristymät sekä tunnetilojen asiaankuulumattomuus tai latistuminen. Tajunnan selkeys ja älylliset kyvyt tavallisesti säilyvät, tosin vajauksia tiedon käsittelyssä saattaa ajan kuluessa kehittyä. Häiriö vaikuttaa syvästi henkilön kokemukseen itsestään, yksilöllisyydestään ja itsenäisyydestään. Henkilö tuntee usein, että muut tietävät tai jakavat hänen intiimeimmät ajatuksensa, tunteensa ja toimintonsa. Hänelle saattaa kehittyä tilannetta selittäviä harhaluuloja, usein erikoisella tavalla vaikuttavien luonnollisten tai yliluonnollisten voimien olemassaolosta ja vaikutuksista hänen ajatuksiinsa ja toimintoihinsa. Henkilö voi ajatella ja kokea olevansa kaikkien tapahtumien keskipiste. Aistiharhat, erityisesti kuuloharhat, ovat tavallisia ja ne voivat kommentoida henkilön käytöstä tai ajatuksia. Aistihavainnot ovat yleensä vääristyneet myös muilla tavoin: värit tai äänet saattavat tuntua epätavallisen voimakkailta tai muuten muuttuneilta ja merkityksettömät tavallisiin asioihin liittyvät seikat tuntua erityisen tärkeiltä.
Pierre Cardin
Pierre Cardin (2. heinäkuuta 1922 San Biagio di Callalta, Italia – 29. joulukuuta 2020 Neuilly-sur-Seine, Ranska ) oli italialais-ranskalainen muotisuunnittelija. Hän syntyi Venetsian lähellä ranskalaisten vanhempien lapsena ja muutti Pariisiin 23-vuotiaana. Siellä hän opiskeli arkkitehtuuria. Hän työskenteli Christian Diorin ensimmäisenä räätälinä, perusti oman yrityksen 1950 ja aloitti haute couture -linjan 1953. Cardin tuli erityisen tunnetuksi futuristisista avaruusajan vaatteista. Hän suosi geometrisia muotoja ja aiheita eikä korostanut asun kantajan naisellisuutta. Cardinin uran huippukautta olivat 1960- ja 1970-luku.
Testa
Testa voi tarkoittaa seuraavia:
Pierre Cardin
Cardinin nimellä myydään hajuvesiä ja lukuisia muita tuotteita, joille hän lisensoi nimensä jo uransa varhaisessa vaiheessa, ennen muita suuria ranskalaisia muotitaloja. Cardin kuoli sairaalassa Neuilly-sur-Seinessa 98-vuotiaana joulukuussa 2020.
Psykoosi
F20 Skitsofrenia
Häiriö voi alkaa äkillisesti voimakkain oirein tai vaivihkaa lisääntyvinä outoina ajatuskulkuina ja käytöksen muuttumisena. Häiriön kulku vaihtelee eikä se suinkaan välttämättä ole krooninen ja rappeuttava (viidettä merkkiä käytetään sairauden kulun määrittelyssä). Osa potilaista paranee täysin tai lähes täysin. Sosiaaliset tekijät ja kulttuuri voivat vaikuttaa ennusteeseen. Häiriötä esiintyy suunnilleen yhtä paljon naisilla ja miehillä, mutta naiset sairastuvat keskimäärin myöhemmin ja heidän ennusteensa on hiukan parempi.
Skitsofreniadiagnoosia ei pitäisi tehdä, jos henkilöllä on runsaasti masennuksen tai manian oireita, jollei ole selvää, että skitsofreeniset oireet ovat esiintyneet ennen mielialahäiriötä. Skitsofreniaa ei pitäisi diagnosoida myöskään ilmeisen aivosairauden eikä myrkytys- tai vieroitusoireiden aikana.
G1. Vähintään yksi oireyhtymistä tai oireista, jotka on alla lueteltu kohdissa 1.a–d {tai} vähintään kaksi oireista, jotka on alla lueteltu kohdissa 2.a–d, ilmenee suurimman osan aikaa (tai jonkin aikaa useimpien päivien aikana) vähintään yhden kuukauden kestäneen psykoottisen sairausjakson aikana.
F22 Harhaluuloisuushäiriö
Harhaluuloisuushäiriöt ovat ryhmä häiriöitä, joille on ominaista joko yhden ainoan harhaluulon tai toisiinsa liittyvien, tavallisesti jatkuvien ja joskus elinikäisten harhaluulojen kehittyminen. Harhaluulon tai harhaluulojen sisältö on hyvin vaihteleva. Usein ne ovat vainoavia, luultuun ruumiilliseen sairauteen liittyviä tai suuruusharhoja. Muuta psykopatologiaa ei yleensä esiinny; ajoittaiset masennusoireet ovat mahdollisia, ja haju- tai tuntoharhoja voi joissakin tapauksissa kehittyä.
A. Esiintyy harhaluulo tai joukko toisiinsa liittyviä harhaluuloja, jotka ovat muita kuin tyypillisesti skitsofreenisiksi F20.0–20.3:n yleisissä kriteereissä G1.1, G1.b tai G1.d määritellyt (harhaluulot siis eivät ole täysin mahdottomia tai kulttuuriin sopimattomia). Tyypillisesti ne ovat vainoamis-, suuruus-, mustasukkaisuus- ja seksuaalisuusharhaluuloja tai luultuun ruumiilliseen sairauteen liittyviä harhaluuloja.
B. Kriteerin A mukainen harhaluulo (harhaluulot) on esiintynyt vähintään kolmen kuukauden ajan.
C. Skitsofrenian (F20.0–20.3) yleiset kriteerit eivät täyty.
D. Ei esiinny pitkäkestoisia aistiharhoja minkään aistin alueelta (saattaa kuitenkin esiintyä ohimeneviä tai ajoittaisia kuuloharhoja, jotka eivät ole kolmannessa persoonassa tai kommentoi jatkuvasti henkilöä).
E. Masennusoireita (tai jopa masennustila, F32) voi ajoittain esiintyä, edellyttäen, että harhaluuloja ilmenee myös silloin, kun mielialahäiriötä ei esiinny.
F. Ei ole näyttöä F00–F09:ssä luetellusta ensisijaisesta tai toissijaisesta elimellisestä mielenterveyshäiriöstä tai psykoaktiivisten aineiden käytöstä aiheutuvasta psykoottisesta häiriöstä (F1x.5).
Tätä diagnoosia ei voi asettaa, jos potilaalla on selviä ja jatkuvia kuuloharhoja. Sama koskee skitsofreenisiä oireita, kuten vaikutuselämyksiä ja huomattavaa tunteiden köyhtymistä, sekä selviä todisteita aivosairaudesta. Satunnaiset tai hetkelliset kuuloharhat eivät kuitenkaan sulje pois tätä diagnoosia, jos ne eivät ole tyypillisesti skitsofreenisiä ja muodostavat vain pienen osan kliinisestä kokonaiskuvasta ja etenkin, jos ne esiintyvät vanhahkoilla potilailla. Sairaus alkaa yleensä keski-iässä, mutta joskus, erityisesti kun on kyse uskomuksesta kehon epämuodostuneisuudesta, varhaisessa aikuisiässä. Harhaluulojen sisältö ja niiden puhkeaminen ovat usein yhteydessä henkilön elämäntilanteeseen, esimerkiksi vainoamisharhat vähemmistöjen jäsenillä. Suoraan harhaluulojärjestelmiin liittyviä toimia ja asenteita lukuun ottamatta, potilaan tunteet, puhe ja käyttäytyminen ovat normaaleja.
Haluttaessa voidaan määritellä seuraavat tyypit: vainoharhainen, oikeutta hakeva, itseen kohdistava, suuruusharhainen, luulotautinen (ruumiillinen), mustasukkainen, erotomaaninen.
Hoito
Psykoottisen ihmisen hoidon tarve vaihtelee oireiden vaikeusasteen ja haitallisuuden mukaan. Psykoosin hoito riippuu paitsi psykoosin vaiheesta ja oireiden vakavuudesta, myös hoitojärjestelmästä ja -mallista. Vaikka useimmiten psykoosit pyritään hoitamaan avohoidossa, melko usein alkuvaiheessa tai pahenemisvaiheessa tarvitaan sairaalahoitoa. Joskus, tarkkaan lainsäädännössä määriteltyjen kriteerien täyttyessä, psykoottinen ihminen voidaan määrätä tahdosta riippumattomaan hoitoon eli niin sanottuun pakkohoitoon.
Psykooseja hoidetaan Suomessa tavallisimmin pysyvällä antipsykoottisella lääkityksellä, vaikka pitkäkestoisissa seurantatutkimuksissa on havaittu, että lumelääkkeillä hoidetuilla potilailla esiintyy vähemmän psykoosioireita kuin neurolepteillä hoidetuilla. Esimerkiksi M. Harrown tutkimusryhmältä vuonna 2007 julkaistussa 15 vuotta kestäneessä ja Lex Wunderinkin tutkimusryhmältä vuonna 2013 julkaistuissa 7 vuotta kestäneessä seurantatutkimuksessa puoli vuotta remissiossa olleet yhden psykoosin sairastaneet potilaat arvottiin kahteen ryhmään, joista toiseen ryhmään kuuluvien lääkitys joko purettiin tai sitä vähennettiin kahden vuoden ajaksi. Tämän jälkeen he saattoivat ryhtyä käyttämään uudestaan psykoosilääkettä tai lääkityksen määrää saatettiin säätää uudelleen riippuen heidän voinnistaan. Viimeinen seurantajakso käsitti 5.–7. vuoden kokeen alkamisen jälkeen. Interventioryhmän jäsenten lääkeannoksen kuukausikeskiarvo oli tuolloin 47 prosenttia pienempi kuin verrokkien ja siinä esiintyi hyvin vähän ajallista vaihtelua koko kahden viimeisen seurantavuoden aikana. Sen sijaan verrokkien nauttimassa keskimääräisessä lääkeannoksessa oli niin suuria ajallisia vaihteluita, että korkeimman käyttökuukauden annos oli 35 prosenttia suurempi kuin matalimman. Interventioryhmän jäsenistä 27 prosenttia koki arjen toimintakykynsä niin hyväksi, että sen osa-alueissa oli korkeintaan lieviä rajoitteita. Heistä 78 prosentilla oli esiintynyt lisäksi korkeintaan lieviä psykoosioireita viimeisen puolen vuoden aikana. Verrokkiryhmään kuuluvien vastaavat osuudet olivat 11 ja 82 prosenttia. Toimintakyvyn rajoituksia mitattiin kolmiportaisella asteikolla, joista ykkönen merkitsi lieviä, kakkonen selviä ja kolmonen vakavia rajoitteita.
Psykoosioireiden esiintymistä mitattiin kysymällä, kuinka voimakkaita oireita potilaat muistivat itsellään olleen viimeisen puolen vuoden aikana. Kontrolleista lähes puolet (49 %) muisti omanneensa korkeintaan lieviä psykoosoireita, interventioryhmään kuuluneista taas vain 29 prosenttia ei muistanut kokeneensa lainkaan oireita tai kokeneensa vain lieviä oireita. Tutkimusasetelmassa ei huomioitu kuitenkaan sitä, että antipsykoottisten lääkkeiden käyttö heikentää muistia.
Vuonna 2018 julkaistun brittitutkimuksen mukaan kannabiksen sisältämä kannabidioli CBD vähentää epänormaalia toimintaa kolmella psykoottiseen oireiluun liittyvällä aivoalueella. CBD:llä ei ole yhtä haitallisia sivuvaikutuksia kuin nykyisin käytettävillä psykoosilääkkeillä.
Torniossa psykoosien hoidossa käytetään niin sanottua avoimen dialogin hoitomallia, jossa hoito perustuu lääkkeiden sijaan tasa-arvoiseen keskusteluun, johon osallistuvat potilaan, lääkärin ja muun hoitohenkilökunnan lisäksi myös potilaan läheiset. Tämä malli on osoittautunut muutamissa pienissä tutkimuksissa lääkehoitoa tehokkaammaksi pysyvän työkyvyttömyyden ja psykoosin uusimisen ennaltaehkäisemisessä.
Myös muunlaista kuntoutusta kuten psykoedukaatiota voidaan käyttää, sillä psykoosioireet ja antipsykoottien aiheuttamat neurologiset oireet vaikuttavat usein hyvin haitallisesti ihmisen elämään, sosiaalisiin suhteisiin ja työkykyyn. Psykoosiin sairastuneelle on omaisten ja läheisten tuki tärkeää. Usein hoitavalla taholla on moniammatillinen työryhmä, johon kuuluu lääkäri, psykologi, psykiatrinen hoitaja, sosiaalityöntekijä ja toimintaterapeutti. Psykoosin kestoa ja ennustetta on vaikea arvioida.
Vuonna 1994 julkaistiin Yhdysvalloissa meta-analyysi skitsofrenian hoidon tuloksellisuudesta ensimmäisten sadan vuoden ajalta. Potilaita meta-analyysissa oli mukana 51 800 ja keskimääräinen seuranta-aika oli 5,6 vuotta. Meta-analyysissa skitsofrenian hoitokeinot jaettiin kolmeen ryhmään: epäspesifit, konvulsiiviset ja farmakologiset hoidot. Epäspesifisiä hoitoja olivat esimerkiksi kylvetykset ja psykoterapia, konvulsiivisia esimerkiksi aivosähköhoito ja insuliinisokit ja farmakologisia erilaiset rauhoittavat lääkitykset ja perinteiset neuroleptit. Hoitotuloksen arviointimenetelmälle ei voitu asettaa kovin suuria vaatimuksia. Sen tuli olla niin määritelty, että lukija sen ymmärtää ja lisäksi olla siirrettävissä kvantitatiivisena muuttujana meta-analyysiin.
Päätulos pelkistettynä oli, että 1990-luvulle asti käytettävissä olleiden hoitojen tulokset olivat pääosin enintään välttäviä ja että niiden väliset erot olivat olleet vähäisiä. Meta-analyysi osoitti, että 1950-luvun puolivälissä hoitotulokset kuitenkin kohenivat aiempaan verrattuna. Vuoden 1955 jälkeen julkaistuissa tutkimuksissa kliininen tila koheni liki puolella tutkituista (48,5 %) verrattuna aiempien vuosien kolmannekseen (35,4 %). Tämä on saattanut johtua neuroleptien kliinisen käytön aloittamisesta tuolloin sekä käytössä olleista väljistä diagnostisista kriteereistä.
Psykoosin taustalla oletetaan yleensä olevan aivojen epätasapaino dopamiinin, serotoniinin tai glutamiinin määrissä ja antipsykoottiset neuroleptilääkkeet vaikuttavat pääasiassa näiden aineiden reseptoreihin aivoissa. Lääkkeet kuitenkin hoitavat vain välitöntä psykoosioiretta eivätkä ne korjaa tai poista psykoosin aiheuttanutta tekijää.
Oikeusturva ja taloudellinen asema
Psykoosikroonikko ei saa Suomessa välttämättä työkyvyttömyyseläkettä tai kuntoutustukea. Tämä saattaa johtaa pahaan ylivelkaantumiseen.
Kuuluisia psykoosipotilaita
Finlandia-palkittu näytelmäkirjailija Juha Hurme sairastui vuonna 2009 kuukauden kestäneeseen psykoosiin. Hurme sai sairaalassa pysyvän psykoosilääkityksen ja sairastui psykoosin jatkeeksi toimintakyvyn vieneeseen masennukseen. Kahdeksan kuukautta kestänyt masennus parani kuitenkin heti, kun Hurme lopetti lääkityksensä lääkäreiden varoituksista huolimatta. Hurme arvelee, että psykoosin taustalla oli hänen tuolloin kuolinvuoteella makaavan äitinsä epätavallisen suuri vaativuus, jonka vuoksi Hurme ei uskaltanut paljastaa tälle esimerkiksi todellista ammattiaan.
Ludovico Carracci
Carracci käytti usein maalauksissaan Chiaroscuro -varjostustekniikkaa.
Teinien kivi
thumb|250px|Teinien kivi Kangastien varrella. Teinien kivi eli Teineinkivi tai Teinikivi on Oripäässä Oripäänkankaalla vanhan Tampereentien varrella sijaitseva suuri rauhoitettu siirtolohkare.
Kivi on saanut nimensä entisinä aikoina kesäisin opiskelurahoja kerjäämässä kiertäneiden teinien mukaan. Teinien kerrotaan istuneen historiallisen Huovintien vieressä olevan lohkareen päällä kalastusta matkien ja keränneen tullia ohikulkijoilta. Kivi on noin 2,5 metriä korkea.
Nummelan lentoturma
Nummelan lentoturma on elokuussa 1941 Nummelan lentokentällä tapahtunut lentoturma. Lentolaivue 6:n SB-2 Tupolev-pommikone syöksyi maahan, ja surmansa saivat ohjaaja, luutnantti Anton Karmila ja tähystäjä, luutnantti Untamo Kalervo Seppälä.
Kone oli lähdössä pommituslennolle, kun siihen tuli nousukiidossa moottorivika ja se törmäsi puiden latvoihin ja syöksyi maahan. Kk-ampuja Toivo Armas Peltonen sai vain lieviä vammoja.
Onnettomuuden muistoksi on lentokentän kiitotien päässä olevaan kiveen kiinnitetty muistolaatta. Muistolaatan hankki Vihdin rintamamiesveteraanit ry 1991. thumb|Muistokivi
Muistolaatassa onnettomuuspäivä on 1. elokuuta 1941, onnettomuudesta selviytyneen Toivo Peltosen pojan, Kauko Peltosen kirjoittaman kirjan julkistustilaisuudessa päiväksi oikaistiin 2. elokuuta 1941.
Onnettomuudessa olleiden nimet on myös kentän vastakkaisella puolella olevassa toisessa muistomerkissä Total Energy.
Rope
"Rope" on Foo Fightersin seitsemännen studioalbumin Wasting Lightin ensimmäinen single. Single debytoi radiossa 23. helmikuuta 2011 ja se julkaistiin virallisesti 1. maaliskuuta 2011.
Tuoksu-ukonsieni
Tuoksu-ukonsieni (Lepiota subincarnata) on pikku-ukonsieniin kuuluva kartiomainen tai laakea punaruskeasuomuinen sienilaji. Sen jalka on vaalea ja muuttuu vanhemmiten punaruskeaksi. Heltat ovat valkoiset. Sieni haisee tympeälle eikä kelpaa ruokasieneksi. Se kasvaa lehtimetsissä Keski-Euroopassa eikä sitä ole tavattu Suomessa.
Protestantismi
Protestantismi eli protestanttisuus (vrt., esittää vastalause ) on yksi kristinuskon kolmesta pääsuuntauksesta (kaksi muuta ovat katolilaisuus ja ortodoksisuus), joka syntyi 1500-luvun alussa uskonpuhdistuksen vaikutuksesta erkaantumalla katolisesta kirkosta omaksi kirkoksi.
Ranskassa 1500-luvun alku- ja keskivaiheilla toimineiden reformaattoreiden eli uskonpuhdistajien lisäksi yksi merkittävimmistä protestantismin syntyyn vaikuttaneista henkilöistä oli saksalainen Martti Luther. Luther arvosteli erityisesti katolisen kirkon korruptiota sekä uskonopin ja hurskauselämän useita kohtia. Erityisen kriittinen hän oli kirkon harjoittamaa anekauppaa kohtaan. Tämän seurauksena syntyivät luterilainen ja reformoitu eli Jean Calvinin mukaan kalvinistinen kirkko. Luterilaista ja reformoitua kirkkoa kutsutaan toisinaan myös evankelisiksi kirkoiksi erityisesti Saksassa. Brittein saarilla valtiovalta perusti anglikaanisen kirkon. Sen jumalanpalveluselämässä on katolisen kirkon piirteitä, mutta kirkon oppi on protestanttinen.
Uskonpuhdistuksen keskeiset periaatteet ovat raamattuperiaate ja uskonperiaate. Raamattuperiaatteen eli muotoperiaatteen mukaan ”Raamattu on kristityn uskon ja elämän ylin ohje” (lat. sola scriptura). Uskonperiaatteen eli sisältöperiaatteen mukaan ”Ihminen pelastuu yksin uskosta, yksin armosta” (lat. sola fide, sola gratia). Protestantismi korosti Jumalan tuonpuoleisuutta ja ihmisen perisyntiä. Se hylkäsi ripin sakramenttina ja luostarilaitoksen, supisti jumalanpalvelusmenoja ja painotti saarnan kuuntelemista ja yksilön moraalia. Käsitys, että yksilö voi omakohtaisesti tulkita Raamattua, johti protestantismille ominaiseen uusien lahkojen syntyyn.
Kalvinismin ja luterilaisuuden eroavaisuudet
pienois|[[Martti Luther|Martin Luther ja Jean Calvin saksalaisen kirkon lasimaalauksessa. Saksan evankelinen kirkko on paikallisten luterilaisten ja reformoitujen kirkkojen yhteenliittymä.]] Protestantismi oli alun perin lähinnä augustinolaismunkki Martti Lutherin ja hänen työtovereittensa ympärille syntynyt liike, jonka tarkoituksensa ei ollut synnyttää uutta kirkkoa vaan uudistaa katolisen kirkon käytäntöjä, jotka reformaattorit ymmärsivät Raamatun vastaisiksi. Protestiliike sai tukea kansalta ja paikallisten ruhtinaskuntien johtajilta. Sen sijaan katolisen kirkon hierarkia ei tunnustanut uudistustarpeita vaan erotti reformaattorit kirkon yhteydestä.
Reformaation kannattajien välille muodostui melko nopeasti keskinäisiä oppiin liittyviä erimielisyyksiä, joiden seurauksena protestantismi jakautui Manner-Euroopassa kalvinistiseen eli reformoituun ryhmään (Ranska, Sveitsi, Alankomaat) ja luterilaiseen ryhmään. Ensin mainitun liikkeen kannattajat tunnetaan nykyisin reformoituna (tai kalvinistisena) kirkkona. Sen johtohenkilöitä olivat Ulrich Zwingli ja Jean Calvin. Ranskan protestantit eli hugenotit kuuluivat reformoituun ryhmään.
Samoin armo-opista syntyi erimielisyyttä. Calvin päätyi niin sanottuun kaksinkertaiseen predestinaatio-oppiin, jonka mukaan tietyt ihmiset on Jumalan kaikkitietävän viisauden nojalla ennalta määrätty kadotukseen ja toiset pelastukseen. Luther taas omaksui reformoidun ja katolisen näkemyksen välimuodon, jonka mukaan ihminen on ennalta määrätty pelastukseen, muttei kadotukseen. Reformoidussa kirkossa syntyi myöhemmin 1500-luvulla hollantilaisen rovasti Jacob Arminuksen vaikutuksesta arminolainen siipi, joka hylkäsi predestinaation vedoten Jumalan tahtoon pelastaa kaikki ihmiset ja opetti ihmisen vapaan tahdon valintaa pelastuksen suhteen evankeliumia kuultaessa.
Anglikaaninen kirkko
Pari vuosikymmentä Manner-Euroopan reformaation jälkeen Brittein saarilla syntyi kuninkaan vaikutusvallan tuloksena anglikaaninen kirkko. Anglikaanikirkko on säilyttänyt liturgisessa elämässä monia katolisen kirkon piirteitä, mutta kirkon oppi on protestanttinen. Anglikaaninen kirkko pitää suuressa arvossa kirkon perinnettä ja se on säilyttänyt historiallisen piispuuden katkeamattomana.
Muita suuntauksia
Anglikaaninen kirkko on korostanut muista protestanttisista kirkoista poikkeavaa luonnettaan, vaikka se onkin erillinen katolisesta kirkosta. Protestantismin toisena äärilaitana ovat monet reformoidun kirkon oppien pohjalta syntyneet liikkeet. Jotkut näistä liikkeistä, kuten mormonit ja Jehovan todistajat, ovat edenneet kristinuskon rajoille tai ulkopuolelle. Helluntaiherätys syntyi 1900-luvun alussa Yhdysvalloissa baptismin ja metodismin pohjalta. 1960-luvulla helluntailaisuuden rinnalle syntyi karismaattinen liike, joka ylitti kirkkokuntien rajat.
Valistuksen ajalla syntyi vapaamielinen teologinen suuntaus, joka kehittyi seuraavalla vuosisadalla entistä enemmän yksilöä korostavaksi moraaliopiksi. Uskontoa alettiin pitää yksityisasiana ja kirkko alettiin nähdä ennen kaikkea elämänkaaren seremonioiden hoitajana. Kirkon merkitystä kasvatuksessa ja yhteiskunnassa saatettiin myös arvostaa. Tätä näkemystä edustivat uusprotestanttiset teologit, kuten David Strauss, Friedrich Shleiermacher ja Adolf von Harnack.
Judd Gregg
Gregg valmistui Phillips Exeter -akatemiasta, Columbian yliopistosta ja Bostonin yliopistosta. Hän tuli valituksi Yhdysvaltain edustajainhuoneeseen vuonna 1980 ja uudelleen vuosina 1982, 1984 ja 1986. Hän ei ollut ehdolla vuonna 1988, mutta toimi kaksi kautta New Hampshiren kuvernöörinä vuosina 1989–1993.
Protestantismi
Muita suuntauksia
1900-luvun lopulta alkaen konservatiiviset ja fundamentalistiset kirkot ovat Yhdysvalloissa jossain määrin voimistuneet. Poliittisesti tämä on näkynyt kristillisen oikeiston vaikutusvallan kasvuna. Esimerkiksi Billy Graham vaikutti laajasti Yhdysvaltain ulkopuolella. Evankelioimisliikkeet ovat nousseet muun muassa television välityksellä merkittäviksi vaikuttajiksi.
Judd Gregg
Gregg edusti New Hampshirea Yhdysvaltain senaatissa 3. tammikuuta 1993 – 3. tammikuuta 2011. Hän ei ollut ehdolla vuoden 2010 senaatinvaaleissa.
Myönnytyspolitiikka
thumb|Pääministeri Neville Chamberlain saapuu neuvotteluistaan Hitlerin ja Mussolinin kanssa vuonna 1938. Myönnytyspolitiikka (tunnetaan myös nimellä liennytyspolitiikka) on ”politiikkaa, joka tähtää kansainvälisten kiistojen ratkaisemiseen tunnustamalla olemassa olevat valitusten aiheet ja vastaamalla niihin järkiperäisten neuvottelujen ja kompromissien keinoin, välttäen näin tarpeen käydä sotaa, joka tulisi olemaan kallis, verinen ja mahdollisesti vaarallinen.” Termiä käytetään usein kuvaamaan Ison-Britannian pääministerin Neville Chamberlainin natsi-Saksaa kohtaan harjoittamaa myönnytyspolitiikkaa vuosina 1937–1939. Liennytyspolitiikasta on käyty akateemista ja poliittista keskustelua vuosikymmenten ajan. Historioitsijoiden arvio Chamberlainin politiikasta on vaihdellut. Arvostelijat ovat tuominneet Chamberlainin, kun puolustajien mukaan hänen liennytyspolitiikkansa oli pakon sanelemaa.
Termiä ”liennytyspolitiikka” on käytetty sen jälkeen jopa synonyymina pelkuruudelle ja termiä käytetään propagandistisessa mielessä vielä tänäkin päivänä. Koska liennytyspolitiikan katsotaan historiallisen esimerkkinsä vuoksi olevan valmiiksi epäonnistunut ratkaisu, termiä käytetään puolustuksena oman politiikan kovenemiseen, kun halutaan siirtyä kovaotteisiin tai sotaisiin toimiin toista valtiota vastaan. Termiä käytettiin tässä mielessä viimeksi, kun Yhdysvallat valmisteli hyökkäystä Irakiin.
Protestantismi
Kannatus ja tukialueet
pienois|Protestanttisen enemmistön maat vuonna 2010. pienois|Protestantismin kannatusalueet vuonna 2010. pienois|pysty=0.5|Protestantismin kannatus Saksassa vuonna 2011 on kuvattu kartassa sinisellä. Protestanttisiin kirkkoihin kuului vuonna 2004 noin kolmannes kaikista kristityistä. Pohjois-Euroopan ja anglosaksisen Pohjois-Amerikan lisäksi protestanttisten kirkkojen vahvinta kannatusaluetta ovat Australia, Tyynenmeren alue ja Saharan eteläpuolinen Afrikka – erityisesti Englannin ja Saksan entiset siirtomaat.
Myönnytyspolitiikka
Kollektiivisen turvallisuuden epäonnistuminen
Chamberlainin liennytyspolitiikka syntyi Kansainliiton heikkoudesta ja kollektiivisen turvallisuuden epäonnistumisesta. Kansainliitto perustettiin ensimmäisen maailmansodan jälkeen, kun toivottiin, että kansainvälinen yhteistyö kansojen välisissä riitatapauksissa voisi estää tulevien sotien syntymisen. Kansainliiton jäsenillä oli oikeus, mutta ei velvoitetta, auttaa hyökkäyksen kohteeksi joutuneita jäsenvaltioita. Kollektiivisen turvallisuuden politiikka ajoi samanaikaisesti aseistariisuntaa ja talouspakotteita aggressiivisia valtioita kohtaan. 1930-luku tarjosikin Kansainliitolle haasteita: Japani hyökkäsi Mantšuriaan, Adolf Hitlerin johtama natsi-Saksa miehitti Reininmaan ja Benito Mussolinin johtama fasistinen Italia hyökkäsi Abessiniaan. Diktatuurien toimiessa Kansainliitto osoittautui voimattomaksi.
Protestantismi
Kannatus ja tukialueet
Eri protestanttisilla suuntauksilla on arviolta seuraavat määrät kannattajia:
Sinisarvikala
Sinisarvikala (Naso unicornis) on välskärikalojen (Acanthuridae) heimoon ja Nasinae-alaheimoon kuuluva merivesissä elävä kalalaji.
Protestantismi
Kannatus ja tukialueet
Protestantismin suuntaukset jäävät siis jälkeen katolilaisuudesta, jolla on 1256 miljoonaa kannattajaa. Ortodoksisuudella on yli 295 miljoonaa kannattajaa. Helluntailaisuus, baptismi ja kalvinilaisuus ovat levinneet laajasti eri puolille maailmaa eri kansanryhmien keskuuteen. Sen sijaan luterilaisuutta on professori Risto Saarinen luonnehtinut ”valkoisen keskiluokan, tai Afrikan maissa mustan keskiluokan” uskonnoksi.
Vaalimo Hannula
Verneri Väinö Hannula, kirjailijanimi Vaalimo Hannula, (sukunimi vuoteen 1906 Piensoho; 6. maaliskuuta 1897 Lavansaari – 9. maaliskuuta 1965 Helsinki) oli suomalainen kirjailija.
Verneri Hannula oli taiteilija Tea Anderssonin isä.
Sinisarvikala
Koko ja ulkonäkö
250px|vasen|pienoiskuva|Sinisarvikala New England Aquariumissa. Sinisarvikala on tavallisesti noin 50 senttimetrin mittainen ja voi korkeintaan saavuttaa noin 70 senttimetrin pituuden. Ruumiin väritys vaihtelee vaaleasta oliivinvärisestä kellertävänvihreään. Huulten reunat ovat sinertävät. Pyrstöevä on väriltään kellertävän harmaa ja voimakkaasti haarautunut molempien lohkojen ollessa erittäin pitkät. Nuorilla yksilöillä pyrstön takareuna on vielä vain hieman kovera. Selkäevä on jatkuva ja loveton. Sen takareuna on sininen ja siinä on kuusi piikkiruotoa ja 27–30 nivelruotoa. Myös peräevän takareuna on sininen ja se koostuu kahdesta piikkiruodosta ja 27–30 nivelruodosta. Rintaevissä taas on yksi piikkiruoto ja kolme nivelruotoa.
Levinneisyys ja elinympäristö
Punameriahventa tavataan alueella Punaiseltamereltä Etelä-Afrikkaan Natalin rannikolle ja Havajille sekä Tuamotulta ja Marquesassaarilta pohjoiseen Japaniin ja etelään Rapan ja Lord Howen saarille. Se elää tavallisesti rannikkovesissä koralliriutoilla tai kivisten pohjien yläpuolella. Koiras saavuttaa sukukypsyyden keskimäärin 4,5-vuotiaana ja 28,6-senttisenä, naaras keskimäärin 7,5-vuotiaana ja 37,8-senttisenä. Havaijilla sille on määritelty 35,6 senttimetrin pyyntimitta. Sinisarvikalan ravintoa ovat muun muassa sargassolevät. Se voi elää ainakin 58 vuoden ikäiseksi.
Norte de Santander
thumb|Departementti Kolumbian kartalla. Norte de Santander on yksi Kolumbian 32 departementista. Sen pääkaupunki on Cúcuta, pinta-ala 21 658 km² ja asukasluku vuonna 2009 oli 1 286 728.
Myönnytyspolitiikka
Japanin hyökkäys Mantšuriaan
thumb|250px|Japanilaisia joukkoja saapumassa [[Tsitsihariin.]] Syyskuussa 1931 Japani, Kansainliiton jäsen, hyökkäsi Kiinan provinssiin Mantšuriaan. Kiina pyysi Kansainliittoa ja Yhdysvaltoja avuksi. Kansainliiton neuvosto esitti, että osapuolet vetäytyisivät ennen hyökkäystä omaamille alueilleen odottamaan rauhanomaista ratkaisua. Yhdysvallat muistutti Japania velvollisuuksista noudattaa allekirjoittamaansa Kellogg–Briand-sopimusta. Vaatimukset menivät kuuroille korville ja Japani valloitti koko Mantšurian. Kansainliitto perusti tutkintalautakunnan, joka tuomitsi Japanin toimet esittämässään raportissa helmikuussa 1933. Vastalauseeksi Japani erosi Kansainliitosta ja jatkoi etenemistään Kiinaan. Tuomitsemista lukuun ottamatta Kansainliitto ja Yhdysvallat eivät vastustaneet Japanin toimia. David Thompsonin mukaan Kansainliiton ja Yhdysvaltain välinpitämättömyys ja tehottomuus Itä-Aasiassa rohkaisi Euroopan aggressiivisia valtioita toimimaan yhtä uhmakkaasti.
Norte de Santander
thumb|left|[[Espeletia-kasveja Sisavitan kansallispuistossa.]] Norte de Santander on viljavaa maanviljelysseutua. Departementin suurimmat joet ovat Catatumbo, Zulia ja Pamplonita.
Myönnytyspolitiikka
Saksa miehitti Reininmaan
Maaliskuussa 1936 Hitler haastoi Versailles’n rauhansopimuksen ja lähetti joukkojaan demilitarisoidulle Reininmaan alueelle, jonka Ranska oli vaatinut puskurivyöhykkeeksi maiden väliselle rajalle. Saksan uudelleenvarustelu oli vielä kesken ja sen asevoimat eivät olleet kasvaneet naapurivaltioiden tasalle. Reininmaan miehitys oli siis uhkapeliä ja monet Hitlerin neuvonantajista vastustivat sitä. Saksalaisille upseereille olikin annettu käsky vetäytyä välittömästi, mikäli he kohtaisivat alueesta määräävien ranskalaisten vastarintaa. Vastarintaa ei syntynyt, ja Hitler keräsi operaatiostaan poliittisen voiton.
Allan
Allan on miehen etunimi.
Myönnytyspolitiikka
Saksa miehitti Reininmaan
Ranska valitti Kansainliittoon ja kysyi Isolta-Britannialta tukea. Pääministeri Stanley Baldwin vastasi, että Ison-Britannian asevoimat eivät riitä Ranskan tukemiseen ja maan julkisen mielipiteen mukaan ”saksalaiset vain marssivat omalle takapihalleen”. Yleensä tiukkoja toimia saksalaisia kohtaan tukenut työväenpuolueen parlamentin jäsen Hugh Dalton sanoi, että Britannian kansalaiset ja työväenpuolue eivät kannata sotilaallisia toimia tai taloudellisia pakotteita Saksaa vastaan. Kansainliiton jäsenvaltioista ainoa, joka ehdotti toimimista Saksaa vastaan, oli Neuvostoliitto.
Allan
Allan on kelttiläis-englantilainen nimi, joka on mahdollisesti peräisin Ranskan Bretagnesta. Nimi on merkitykseltään epäselvä, mutta mahdollisesti sen alkuperäinen nimimuoto on ollut Alun ('sopusointu', 'harmonia'). Yhtenä vaihtoehtona alkuperälle on esitetty iranilaisperäinen paimentolaisheimo alaanit.
Myönnytyspolitiikka
Saksa miehitti Reininmaan
Hitler kutsuttiin kuitenkin neuvottelupöytään. Hän ehdotti Saksan ja länsivaltojen välistä hyökkäämättömyyssopimusta. Yksityiskohdista kysyttäessä Hitler kuitenkin jahkaili eikä vastannut. Onnistunut Reininmaan miehitys oli vakuuttanut hänet siitä, ettei kansainvälinen yhteisö nousisi vastustamaan häntä ja että Saksa oli saavuttanut tärkeän strategisen aseman.
Allan
Allanin nimipäivä on 7. huhtikuuta. Suomen almanakassa Allan on ollut ensimmäisen kerran 1908–1928 ja uudelleen vuodesta 1950.
Myönnytyspolitiikka
Abessinian kriisi
Mussolini haaveili nostattavansa Italian Rooman valtakunnan kaltaiseksi mahdiksi. Ensimmäiseksi hän halusi Abessiniaan, jonka naapurivaltiot Eritrea ja Somalia olivat jo Italian hallussa. Joulukuussa 1934 Italian ja Abessinian joukkojen välillä käytiin kahakka Walwalissa, kun Italia otti haltuunsa kiistellyn alueen lähellä Ison-Britannian alueen ja Italian alueiden rajaa. Kahakassa kuoli 150 abessinialaista ja 50 italialaista. Kun Italia vaati anteeksipyyntöä ja hyvitystä Abessinialta, maa vetosi Kansainliittoon. Liitto suostutteli osapuolia löytämään ratkaisu, joka seuraisi osapuolten vuonna 1928 allekirjoittamaa ystävyyssopimusta. Kun Italia jatkoi joukkojensa siirtämistä alueelle, Abessinia vetosi Kansainliittoon uudelleen.
Allan
Allan Cup on Kanadan miesten jääkiekon amatöörimestaruuden saavuttaneelle joukkueelle myönnettävä palkinto.
Myönnytyspolitiikka
Abessinian kriisi
Lokakuussa 1935 Mussolini käynnisti hyökkäyksen Abessiniaan. Kansainliitto julisti Italian olevan hyökkääjäosapuoli ja sääti taloudellisia pakotteita, joihin ei kuitenkaan kuulunut öljy ja hiili. Ilman näitä resursseja Italian olisi ollut vaikea käydä sotaa ja selviytyä, mutta toisaalta pelättiin energiaresurssien viennin kieltämisen johtavan sotaan Italian kanssa. Kansainliiton jäsenvaltioista Albania, Itävalta ja Unkari kieltäytyivät toteuttamasta pakotteita. Myös Kansainliittoon kuulumattomat Saksa ja Yhdysvallat jatkoivat kauppaa Italian kanssa.
Huhtikuussa 1935 Italia oli liittynyt Isoon-Britanniaan ja Ranskaan näiden vastustaessa Saksan uudelleenvarustautumista. Ranska oli innokas tyynnyttelemään Italiaa, jotta tämä ei liittoutuisi Saksan kanssa. Iso-Britannia, joka ei suhtautunut niin vihamielisesti Saksaa kohtaan, määräsi tahdin jossa talouspakotteita asetettiin ja siirsi sotalaivoja Välimerelle. Kuitenkin marraskuussa 1935 Ison-Britannian ulkoministeri Samuel Hoare ja Ranskan pääministeri Pierre Laval kävivät salaisia keskusteluja, joissa he sopivat, että kaksi kolmasosaa Abessiniasta luovutettaisiin Italialle. Asian noustua julkisuuteen se herätti vastalausemyrskyn ja molemmat ministerit eroamaan.
Liennytys vuosina 1937–1939
thumb|250px|Sudeettialueet merkittynä [[Tšekkoslovakiaan karttaan.]] thumb|[[Joachim von Ribbentrop|Ribbentrop, Chamberlain ja Hitler neuvottelemassa Münchenin sopimuksesta.]] Vuonna 1937 Stanley Baldwinin erottua Neville Chamberlainista tuli uusi pääministeri. Chamberlain noudatti liennytyksen ja uudelleenaseistautumisen politiikkaa. Chamberlainin maine liennyttäjänä on laajalti seurausta hänen Hitlerin kanssa käymistään neuvotteluista Tšekkoslovakian kysymyksestä vuonna 1938.
Münchenin sopimus
Tšekkoslovakia perustettiin Versailles’n sopimuksen myötä. Siihen kuuluivat myös sudeettialueet, joissa asui paljon saksalaisia. Huhtikuussa 1938 Konrad Henleinin johtamat sudeettinatsit ajoivat itsehallintoa alueelle. Chamberlain varoitti Hitleriä, että Saksan väliintulo saattaisi aiheuttaa konfliktin Ison-Britannian kanssa. Hitler kuitenkin komensi joukkonsa hyökkäämään Tšekkoslovakiaan. Lordi Runciman lähetettiin Prahaan välittäjäksi ja hän suostutteli tšekkihallituksen myöntämään sudeeteille näennäisen autonomian. Henlein vetäytyi neuvotteluista ja Hitler syytti tästä tšekkejä.
Syyskuussa Chamberlain matkusti Hitlerin huvilaan Kotkanpesään neuvottelemaan suoraan Hitlerin kanssa toiveinaan välttää sota. Nyt Hitler vaati sudeettialueen liittämistä Saksaan ja vakuutti, että tästä kieltäytyminen merkitsisi sotaa. Ranskan tukemana Chamberlain kertoi Tšekkoslovakian presidentille, että maan tulee luovuttaa alueet, joissa on saksalaisenemmistö. Näin Tšekkoslovakia menetti 800 000 kansalaista, merkittävästi teollisuutta ja lännessä sijainneen strategisesti tärkeän vuoristoalueen. Käytännössä Iso-Britannia ja Ranska painostivat liittolaistaan luovuttamaan osan alueistaan vihamieliselle naapurille.